
ՈՐՈՇՈՒՄ
	8 մայիսի 2024 թվականի
	թիվ 4
	քաղ. Մոսկվա



Եվրասիական տնտեսական հանձնաժողովի աշխատանքի կանոնակարգում փոփոխություններ կատարելու մասին

Եվրասիական տնտեսական բարձրագույն խորհուրդը որոշեց.
1.	Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգում կատարել հետեւյալ փոփոխությունները՝
ա)	նշված կանոնակարգի թիվ 1 հավելվածը լրացնել հետեւյալ բովանդակությամբ 168-173-րդ կետերով՝
«168.	էլեկտրոնային առեւտրի այն ապրանքների ցանկը եւ (կամ) էլեկտրոնային առեւտրի այն ապրանքների կատեգորիաները սահմանելը, որոնց համար Միության մաքսային օրենսգրքի 431 գլխի դրույթները չեն կիրառվում։
169.	էլեկտրոնային առեւտրի ապրանքների նույնականացման կարգը սահմանելը՝ ձեռք բերելուց հետո դրանք վերադարձվելու դեպքում։

170.	Ֆիզիկական անձանց կողմից ձեռք բերված էլեկտրոնային առեւտրի ապրանքների մասով մաքսատուրքի միասնական դրույքաչափեր սահմանելը։
171.	Արժեքային, քաշային եւ (կամ) քանակական այն նորմերը սահմանելը, որոնց սահմաններում ֆիզիկական անձանց կողմից ձեռք բերված էլեկտրոնային առեւտրի ապրանքները Միության մաքսային տարածք են ներմուծվում առանց էլեկտրոնային առեւտրի ապրանքների համար մաքսատուրքի վճարման, ինչպես նաեւ այն դեպքերը սահմանելը, երբ անդամ պետությունների օրենսդրությամբ կարող են սահմանվել ավելի խիստ նորմեր, քան Հանձնաժողովի կողմից սահմանվածները։
172.	Մաքսային գործի բնագավառում որպես էլեկտրոնային առեւտրի օպերատոր գործունեություն իրականացնող իրավաբանական անձի պարտավորությունների կատարումն ապահովելու չափը սահմանելը:
173.	Այն հանգամանքները որոշելը, որոնց պարագայում դադարում է էլեկտրոնային առեւտրի ապրանքների մասով մաքսատուրքի վճարման պարտավորությունն այն դեպքերում, երբ ֆիզիկական անձանց կողմից ձեռք բերված՝ էլեկտրոնային առեւտրի ներմուծվող (ներմուծված) միեւնույն ապրանքների համար էլեկտրոնային առեւտրի ապրանքների մասով մաքսատուրքի վճարման պարտավորությունը տարբեր անձանց համար առաջացել է տարբեր հանգամանքներում եւ (կամ) բազմիցս, այդ թվում՝ երբ էլեկտրոնային առեւտրի ապրանքների մասով մաքսատուրքի վճարման պարտավորությունն առաջացել է մի անդամ պետությունում, իսկ այն հանգամանքները, որոնց ժամանակ այդ մաքսատուրքի վճարման պարտավորությունը դադարում է, ի հայտ են եկել այլ անդամ պետությունում, ինչպես նաեւ այդ հանգամանքների վրա հասնելը հաստատելուն ուղղված՝ մաքսային մարմինների փոխգործակցության կարգը սահմանելը:»։
բ)	նշված կանոնակարգի թիվ 2 հավելվածը լրացնել հետեւյալ բովանդակությամբ 50-րդ կետով՝

«50.	Միության մաքսային տարածքից էլեկտրոնային առեւտրի ապրանքներ արտահանելու կարգի եւ պայմանների առանձնահատկությունները՝ ներառյալ Միության մաքսային տարածքից ապրանքների արտահանումը թույլատրող մաքսային ընթացակարգերով ձեւակերպելու պայմանները եւ այդպիսի մաքսային ընթացակարգերի կիրառման առանձնահատկությունները, Միության մաքսային տարածքից արտահանվող էլեկտրոնային առեւտրի ապրանքների մասով մաքսային գործառնություններ կատարելու կարգի առանձնահատկությունները եւ այդպիսի ապրանքների համար մաքսային վճարների կիրառման առանձնահատկությունները սահմանելը։»։
2.	Սույն որոշումն ուժի մեջ է մտնում դրա պաշտոնական հրապարակման օրվանից, բայց ոչ շուտ, քան 2023 թվականի դեկտեմբերի 25-ին ստորագրված՝ 2017 թվականի ապրիլի 11-ի ««Եվրասիական տնտեսական միության մաքսային օրենսգրքի մասին» պայմանագրում փոփոխություններ կատարելու մասին» արձանագրությունն ուժի մեջ մտնելու օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

